langs: gl gl gl gl ca gl en gl pt gl gl gl gl gl gl gl gl gl gl gl gl gl gl it nl gl gl es gl gl gl gl gl gl gl gl gl gl gl gl it nl gl gl es gl gl gl gl gl gl gl es gl it nl gl gl es gl gl gl gl es gl gl it nl gl gl es pt gl gl gl gl gl gl gl es it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Decembro 2014 – A Nosa Voz
Vida e actualidade da Diocese de Lugo
Agradecemento da Fundación Comedor San Froilán
A Fundación Comedor San Froilán desexa agradecer a todos os lucenses a súa solidariedade cos irmáns máis desfavorecidos.
– A todas aquelas persoas que de forma altruísta aportan donativos económicos e alimentos. Son innumerables, constantes e extraordinarias as mostras de xenerosidade por parte de persoas anónimas.
– Ás empresas e entidades privadas que de forma habitual aportan produtos e alimentos. Agradecemos enormemente o seu compromiso con este labor social, porque sen o seu apoio sería moi difícil facelo posible.
– Aos voluntarios e traballadores do comedor, polo seu esforzo desmedido e a súa dedicación constante nos labores necesarios para prestar este servizo. O seu tempo e xenerosidade é imprescindible para levar a cabo esta misión.
– Ás parroquias, sacerdotes e fregueses, pola súa imprescindible colaboración económica e detección de urxencias entre os seus parroquianos.
– Ás Fillas da Caridade, responsables da xestión do Comedor San Froilán, polo seu inestimable traballo e a súa incansable entrega cos necesitados.
E, en xeral, o noso máis sincero agradecemento a todos os que, dunha ou outra forma, fan posible que este proxecto solidario da Diocese de Lugo poida atender diariamente aos irmáns que máis o necesitan.
No ano 2014 repartíronse máis de 40.000 comidas a familias e transeúntes (unha media de 120 comidas diarias) e, nestas datas navideñas, coas achegas extraordinarias recibidas puidéronse distribuír máis de 140 caixas de alimentos a familias da nosa cidade.
A todos GRAZAS, e os nosos mellores desexos para este ano que comeza.
Categorías DioceseEtiquetas comedor San FroilánDeixa un comentario
Misión da parroquia no mundo dos enfermos
29/12/2014 por A Nosa Voz
Na mañá do luns 29 organízase unha xornada de formación no Seminario que se dirixe a sacerdotes, relixiosos e segrares. O encargado de transmitir a súa ampla experiencia é Jesús Martínez Carracedo.
Para este sacerdote, as accións da parroquia no campo da saúde son as seguintes:
• Educar para vivir a saúde e afrontar a enfermidade e a morte.
• Acompañar os enfermos.
• Celebrar os sacramentos dos enfermos.
• Atender os enfermos máis necesitados.
• Axudar á familia dos enfermos.
• Integrar os enfermos na vida da parroquia.
• Implicar a toda a comunidade.
• Traballar para que a parroquia sexa fonte de saúde.
Categorías DioceseEtiquetas formaciónDeixa un comentario
29/12/2014 por A Nosa Voz
Hai acontecementos que, pola súa grandeza e creatividade, ben merece a pena que sexan coñecidos. E con moita máis razón se eses acontecementos parten da iniciativa popular, da ilusión duns veciños cargados de esperanza e coas pretensións propias de desexar facer o ben, congregar as familias, e contribuír a unha sociedade mellor e máis feliz.
A festa do Día da Sagrada Familia celebrada o 28 de decembro na Igrexa de España e, na Diocese de Lugo, na pequena parroquia rural de Santa María de Teixeiro, é un froito maduro da unión e da colaboración da parroquia citada, e tamén, das de Santa Eulalia de Dumpín e de San Pedro de Arcos.
Contan que, o actual párroco, don Gerardo Sampayo, ía constatando, paseniñamente, e con moito desgasto, a desestructuración dalgunhas familias na bisbarra, e as dramáticas consecuencias ético-sociais, psicolóxicas e económicas que conleva. Tamén é verdade que este problema pódese extrapolar, por desgracia, a outros lugares e bisbarras de España. Consciente, o párroco e os fegreses, de que con lamentos non se arranxa nada, hai un ano, decidiron entronizar a imaxe da Sagrada Familia en Santa María de Teixeiro. Para esta celebración invitaron ao Bispo, celebraron a Eucaristía, e fixeron unha festa de fraternidade. Todo un símbolo e unha homenaxe ás parellas e ás familias que son capaces, ano tras ano, de amarse de verdade, conservar a fidelidade e a paz, evitar calquera conflito e educar serenamente e con paciencia aos seus fillos.
O día vinteoito a festa engrandeceuse en concorrencia e celebracións. Contou co apoio dos alcaldes da zona, do señor alcalde de Lugo, coa presenza do Cardeal Emérito de Madrid, Monseñor don Antonio María Rouco Varela, e coa dos bispos de Lugo e Mondoñedo. Xa sei, dirán algúns, que estes acontecementos son coma foguetes que leva o vento: «pasou o día, pasou a romería», pero a vida, a felicidade das persoas, e as cousas grandes como son os proxectosda familia, construénse día a día, con actitudes e feitos pequeniños que son capaces de engradecer espiritualmente e de encher de sentido a `igrexa doméstica’, a célula básica de toda sociedade, que sostén, garante e fai posible a existencia de países civilizados, estables, felices e grandes. A crise que estamos pasando, sopórtase, sen dúbida, grazas á fortaleza e á solidariedade de moita xente e das familias. ‘
Teixeiro, lugar de encontro, de convivencia, de xuntanza, de paz… de futuro. Ogallá que en moitos lugares da terra se honre axeitadamente ás familias, á vida, e á felicidade.
J. Mario Vázquez Carballo,
Categorías DioceseEtiquetas familia1 comentario
Festa da Sagrada Familia
23/12/201429/12/2014 por A Nosa Voz
O día 28 a partir das 11h a parroquia de Santa María de Teixeiro acolleu a celebración da Familia. Os actos foron os seguintes:
Conferencia de Elena Otero-Novas, avogada do Estado
Coloquio sobre a familia, con Alejandro Fernández Pumariño, avogado, e Mariano Castiñeira Vilaseca, médico
Eucaristía presidida polo cardeal D. Antonio Mª Rouco Varela. Intervención musical do Orfeón Lucense
Concerto de Nadal a cargo da Banda de Vilalba
Categorías DioceseEtiquetas familiaDeixa un comentario
Nadal, espiritualidade e silencio
22/12/2014 por A Nosa Voz
Xa está ás portas o Nadal. Como sucede cos grandes acontecementos históricos, non é doadopermanecer indiferente ante el. Aínda aos máis indiferentes ante o feito relixioso, resultaralles hoxe difícil illarse socialmente, do feito histórico en si. Porque o feito en si, máis aló das orixes das nosas celebracións, é que para o cristianismo, Xesús de Nazaret é o Fillo de Deus. Un Deus que se fixo realmente carne débil, fráxil e vulnerable como a nosa, solidario en todo connosco, menos no pecado. Esta é a realidade do misterio da Encarnación. Esta é o verdadeiro Nadal. Un Deus que deixando de ser inaccesible, pechado no seu Misterio, deuse a coñecer e ensinounos o seu rostro.
Por todo iso os cristiáns celebramos este acontecemento con alegría e gozo. Pero, como cidadáns, non somos alleos ás tentacións típicas do ser humano: o ruído, o consumo desmedido, a perversión do Misterio orixinal, a esaxeración da exterioridade como expresión da ausencia de interioridade na nosa existencia; ou ata a consideración de Deus como un estorbo para a nosa felicidade, etc. Por iso é bo preguntarse: como recuperar a novidade única e irrepetible do Nadal?
O Papa Francisco regalábanos para este Nadal unhas pautas, que fago miñas, e que nos poden axudar para recuperar o Nadal máis orixinal e auténtico. Partindo de que soe ser unha festa ruidosa, invítanos ao silencio para escoitar a voz do Amor Primeiro. E a continuación recorda o que é e debe ser o Nadal: «Nadal es ti cando decides nacer de novo cada día e deixas entrar a Deus na túa alma; o piñeiro do Nadal es ti cando resistes vigoroso aos ventos e dificultades da vida; os adornos do Nadal es ti cando adornas a túa vida coas cores das virtudes; as campás de Nadal es ti cando chamas, congregas e contribúes á unidade e á comuñón».
Resumindo, ti es luz de Nadal cando iluminas coa túa vida o camiño dos demais coa paciencia, a bondade, a alegría e a xenerosidade. Cando cantas ao mundo unha mensaxe de paz, de xustiza e de amor, ti convérteste nun anxo de Nadal; cando conduces a alguén polo camiño da reconciliación fraterna ou ao encontro con Deus, es estrela de Nadal. Ti e eu podemos ser harmonía, música, amizade, fraternidade, felicitación escrita nas mans cheas de obras boas; ti e eu podemos ser mesa de Nadal cando compartimos, cando acollemos nos nosos corazóns e nas nosas vidas, sen ruídos nin grandes celebracións, ao pobre e ao necesitado.
Finalmente, cando, no silencio da noite, acollemos na nosa existencia ao Deus que se nos regala, é e pode ser Nadal para todas as xentes de boa vontade.
A nosa felicitación e os nosos mellores desexos para todos.
Categorías OpiniónEtiquetas NadalDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


document_lang: gl

langs: gl gl gl gl ca gl en gl pt gl gl gl gl gl gl gl gl gl gl gl gl gl gl gl en pt it nl gl gl es gl gl gl gl gl gl gl gl gl gl gl gl en pt it nl gl gl gl es gl gl es es es es es es es es es es pt es gl it nl gl gl es gl gl gl gl gl gl gl gl gl gl gl gl gl gl gl it nl gl gl es gl gl gl gl gl gl gl gl gl gl es gl gl gl gl gl gl gl gl pt pt fr it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Cremos na igualdade e a dignidade da persoa
Cúmprense este ano 60 da existencia de Mans Unidas, que nace da urxencia de loitar contra a fame no mundo sentida entón polas mulleres de Acción Católica, que desde o principio traballarán por remediar “a fame de pan, a fame de cultura e a fame de Deus”.
A campaña deste ano é a primeira de tres que levan o lema conxunto de “Promocionar os Dereitos con Feitos”; e focalízase particularmente nas mulleres, na súa falta de liberdade, de seguridade, de voz. En efecto, a pobreza e a inxustiza afectan máis directamente aos máis vulnerables, a nenos e anciáns, e en concreto ás mulleres.
Nas relacións cotiás, na familia, en formas mesmo estruturais dunha sociedade, vese diminuída a liberdade da muller, o seu acceso aos recursos culturais e económicos, a súa seguridade persoal, a súa capacidade de protagonismo e a súa presenza pública.
A nosa fe cristiá afirma, en cambio, con claridade que, desde o inicio, Deus creou á súa imaxe ao home e á muller, iguais en dignidade, destinados á colaboración e ao amor.
Este núcleo bo de toda existencia humana sofre a consecuencia do pecado, que introduce mentira e violencia, relacións de dominación, e chega a tomar formas históricas determinadas por unha desigualdade inxusta, dolorosa e empobrecedora.
Coidar e fomentar relacións que respecten a igualdade na diversidade é consecuencia intrínseca da fe. Non é aceptable en ningún modo a violencia, as situacións de servidume ou de abuso, a trata de mulleres. Ao contrario, sabemos que a relación máis íntima e fecunda, máis persoal, que é a do amor matrimonial, só pode ser establecida no consentimento libre, no “si” dado e recibido en igualdade e liberdade polo home e a muller.
Salvagardar esta relación primeira é decisivo para a conformación da familia e da sociedade enteira. O cambio da estrutura social, o acceso ao ben da cultura ou da economía, a asunción de responsabilidades públicas, farase posible desde este cambio primeiro e fundamental que afirma a igualdade e a común dignidade da muller e do home, e que ten a súa expresión histórica máis fonda e determinante na forma que adopta o amor conxugal, o matrimonio.
Levar ata o final esta esixencia de liberdade, dar voz en plena igualdade á muller nesta relación fundante de toda sociedade, resultará decisivo para a superación das formas de pobreza e de inxustiza que impiden satisfacer tamén hoxe moitas veces a fame de pan, de cultura e de Deus.
Este anuncio propio da fe cristiá non poñerá en cuestión nin danará o ben verdadeiro de ningunha sociedade, non será ningunha forma de colonialismo cultural, senón que abrirá camiños concretos para a realización nos diferentes países desta igualdade en liberdade, en seguridade e en protagonismo que corresponde á muller.
Colaboremos, pois, con esta campaña de Mans Unidas, conscientes de que a defensa dos dereitos e da dignidade da persoa e especificamente da muller, é esixencia da nosa fe, de crer no Deus e Pai de todos, no seu Amor, que lle fixo entregarse para quitar o pecado do mundo, todo desprezo e malos tratos do próximo, toda mentira e inxustiza.
Categorías BispoEtiquetas Mans UnidasDeixa un comentario
Carta do Sr. Bispo con motivo do Día da Igrexa Diocesana
Queridos irmáns: celebramos un ano máis o Día da Igrexa Diocesana. O lema escollido [Somos unha gran familia] convídanos a dirixir a mirada aos lugares e ás persoas concretas coas que vivimos a nosa fe. En efecto, do mesmo xeito que ninguén existimos sen as nosas circunstancias, sen enraizamento e vinculación a unha familia concreta, así tampouco existimos como fillos de Deus sen unhas persoas e unha historia particular.
Non seriamos cristiáns sen ser bautizados un día, rodeados dos nosos seres queridos e co noso párroco; nin viviriamos como tales sen participar concretamente nos sacramentos e sen a compañía cotiá de moitos fieis ao noso carón.
Así pois, pertencendo a unha parroquia e a unha diocese determinada estamos na Igrexa católica, estendida por toda a terra. Pero, sen a nosa familia eclesial concre-ta, afastámonos da gran unidade da Igrexa universal e debilítase a vivencia da fe.
Non desprecemos nunca a nosa historia particular, a nosa parroquia, a nosa diocese. Nela e por medio dela ofrécensenos os valores e a sabedoría maiores, o amor máis verdadeiro e a vida sen límites. Porque o máis grande de todos, o Deus eterno, quixo demostrar o seu poder facéndose igual a nós, habitando entre nós, para salvar e encher de ben e de vida aos que somos pequenos, e temos mesmo o corazón estreito e endurecido.
Coidemos esta familia diocesana como un gran tesouro, aos nosos irmáns e irmás, aos nosos sacerdotes, ás persoas de vida consagrada, os templos, as tarefas e as iniciativas comúns; porque nesta familia, na súa humildade, están encerradas as riquezas máis decisivas da vida.
Non nos espanten ou escandalicen os seus límites, saibamos ver o tesouro do Evanxeo, a plenitude de graza e de verdade, que a Igrexa fai presente no medio das nosas casas. Non valoremos só a beleza e a limpeza dos nosos edificios, aínda que niso se manifeste o interese e o agarimo, senón sobre todo a presenza do Señor Xesús, a promesa de vida, a esperanza que brota ao estar na súa compañía.
Aceptemos vivir como irmáns, seguindo os ensinos de Cristo; axudémonos no camiño de cada día, ofrezamos a nosa man nas dificultades, acompañémonos nos momentos de dor e de soidade.
Aprendamos a ver en cada persoa a dignidade de alguén amado por Deus, fagamos propia a caridade do Señor Xesús, que non veu buscar a sans e xustos, senón a enfermos e pecadores, e que El alimenta no corazón dos seus, de quen permanecen ao seu carón, de xeito especial cando é recibido na eucaristía.
Con este amor universal, que non coñece límites, que ten entrañas de misericordia, daremos a proba mellor de cal é a «familia» á que pertencemos, de quen é o noso Pai, o noso Mestre e o noso Señor.
Mons. Alfonso Carrasco Rouco
Categorías BispoEtiquetas Igrexa diocesanaDeixa un comentario
Presentación do libro “Medio siglo de radio. Cincuenta años de Cope Lugo”
16/10/201816/10/2018 por A Nosa Voz
O martes 16 de outubro ás 20h terá lugar no Centro de Artesanía e Deseño (CENTRAD) sito na travesía da rúa Chantada (Lugo) a presentación do libro Medio siglo de radio do que se reproduce a continuación o prólogo, escrito por Mons. Alfonso Carrasco:
A los 50 años de la Cadena Cope
Nuestra Cadena Cope en Lugo celebra sus 50 años. En sus orígenes se encuentra sin duda la percepción de lo importante que era la comunicación, como había ejemplificado muy visiblemente su utilización en las grandes crisis políticas y bélicas del siglo XX. La radio podía ser un instrumento privilegiado para hacer llegar el mensaje cristiano a los fieles y a quien quisiera escucharlo; y, de hecho, ya se había realizado alguna experiencia pionera en nuestra Diócesis, en Sarria y Lalín. A seguir por este camino alentaba, por otra parte, el mismo Concilio Vaticano II, que acababa de clausurarse en el año 1965, que había invitado a toda la Iglesia a promover el diálogo con el mundo y había promulgado incluso un documento sobre los medios de comunicación, el Decreto Inter mirifica.
En este contexto, en el año 1967, mi antecesor, Monseñor Antonio Ona de Echave, miembro entonces del Secretariado de Medios de Comunicación Social de la Conferencia Episcopal, decide abrir en Lugo una emisora de la Diócesis, consciente de que, “tanto la radio, como otros medios de comunicación, si se utilizan correctamente, proporcionan valiosas ayudas al género humano”. Con esta premisa hace que se incluya en el proyecto de construcción de la “Casa Diocesana” un edificio para albergar las instalaciones de Radio Popular de Lugo, que se comenzó a edificar en verano de 1967. Y se construye también la antena, una obra de ingeniería de envergadura, tres veces más alta que la torre del reloj de la Catedral. En declaraciones a la prensa de la época, Mos. Ona de Echave, muy consciente de las exigencias y de los costes de la obra, hablaba sin embargo de hacer “una cosa buena o nada”, en referencia a la Radio popular naciente. Hoy podemos decir que, sin duda, supo “construir sobre roca”, de modo que “cuando vinieron los vientos y se salieron los ríos” la casa no se hundió; se pasaron momentos difíciles, incluso recientemente, pero la que hoy es Cope Lugo superó crisis que hicieron tambalear e incluso sucumbir a muchos de  los grandes medios.
Labor espiritual y labor social son, desde el inicio, principios fundacionales de la emisora, asentados en el humanismo cristiano. Radio Popular fue pionera en la retransmisión de la Santa Misa, programación que mantiene importantes picos de audiencia en las mañanas de los domingos frente a otros tipos de contenidos. Y ya quince días después de iniciar oficialmente la emisión, Radio Popular había logrado recaudar 30.000 pesetas para los más pobres de la provincia en la “campaña de Navidad”. Otras muchas campañas y maratones solidarios se hicieron a lo largo de los años. Los locutores y las distintas voces de los colaboradores entraban en cada casa, acompañaban, enseñaban, gozaban de gran confianza.
Era una empresa pequeña, pero que actuó como una gran familia. Fueron muchas las personas que, con entusiasmo y juventud, conocedoras de la profesión radiofónica, se entregaron totalmente a este proyecto de radio y a sus objetivos. Llega casi a 50 el número de trabajadores que pasó por esta empresa desde sus inicios, unos entre bastidores y otros de cara al público, aunque también éstos eran en cierto modo “invisibles” para los que escuchaban sus voces y no veían sus rostros. Hoy podemos celebrar con alegría el cincuentenario de una iniciativa radiofónica que ha conservado su identidad en la variación de los tiempos, de los trabajadores y de los oyentes. A todos estamos agradecidos.
Felizmente Cope Lugo no es sólo una magnífica historia, sino que sigue presente en la vida de los lucenses; de hecho, en la actualidad es líder de audiencia en nuestra provincia. Y esto es una responsabilidad para todos, para mí como Obispo y para todo el personal de la Cope.
Es una responsabilidad, porque a nuestro alcance están más medios y más tecnología de la que existía hace cincuenta años; y, por tanto, más capacidad de llegar al pueblo de Lugo, de potenciar nuestra comunicación. Será necesario poner todo nuestro empeño para que las nuevas posibilidades que ofrece la “revolución informática”, que determina ya la vida de nuestra sociedad, sirvan para complementar lo que transmiten las ondas. Contemplando la evolución de las tecnologías de la comunicación, estamos convencidos de que el medio radiofónico no está llamado a desaparecer; sabemos que “la televisión no mató a la estrella de la radio”, como se pronosticaba un tiempo, y confiamos en que las nuevas tecnologías tampoco lo van a hacer.
Al mismo tiempo, es igualmente una gran responsabilidad seguir siendo fieles a nuestra identidad, a la intención original, al ideario de la Cope, continuando en nuestras circunstancias el camino de los 50 años que celebramos. También ahora, no menos que en otras épocas, hemos de seguir guardando el amor a la verdad, el respeto por los oyentes y la independencia verdadera, movidos por las mismas certezas evangélicas y sostenidos por las mismas referencias eclesiales.
Estoy seguro de que el Señor bendecirá esta “pequeña gran empresa”, tan significativa en la vida de nuestra provincia. Que Cope pueda seguir siendo Cope muchos años más y, si Dios quiere, que pueda celebrar su centenario.
¡Muchas gracias a todos los que han hecho posible Radio Popular de Lugo! Y ¡muchas felicidades en este aniversario a todos los que se sienten parte de esta casa, trabajadores y oyentes! ¡Felicidades, Cope!
+ Alfonso Carrasco Rouco
[Ver tamén homilía na Misa de accion de gracias]
Categorías BispoEtiquetas CopeDeixa un comentario
Homilía do bispo Mons. Alfonso Carrasco na solemnidade de San Froilán
08/10/2018 por A Nosa Voz
Transcrición da homilía pronunciada polo bispo Mons. Alfonso Carrasco durante a Eucaristía solemne na Catedral o 5 de outubro de 2018:
Benquerida alcaldesa desta nosa cidade de Lugo, hoxe acompañada polos membros da corporación municipal.
Damos a benvida a estes cativos vidos dende a parroquia de San Xoán do Campo para facer esta tradicional ofrenda ao noso patrón, san Froilán.
E benvidas tamén tódalas persoas que dende distintos lugares se achegan hoxe á nosa cidade para celebrar solemnemente estas festas.
Benvidos todos a esta casa vosa; cada fiel que ven aquí, cada un dos que vimos aquí a esta catedral sabemos que, vindo de onde veñamos, estamos na nosa casa, esta é a nosa casa, a casa de tódolos cristiáns do mundo enteiro, aquí onde a Igrexa en Lugo onde ten a súa sé.
(…) hoxe os lucenses recibimos aquí, na catedral e tamén en cada un dos nosos fogares, aos nosos familiares e aos nosos amigos para celebrar con ledicia ao noso patrón.
Celebramos a San Froilán e del o primeiro que hai que dicir é que é patrón da nosa cidade e da nosa diocese e tamén patrón da cidade de León, onde está enterrado, logo de facer un longo camiño desde aquí. El naceu aquí en Lugo, nunha casa pequena e sinxela na que medrou e se fixo grande… ata chegar ás fronteiras do que daquela eran distintos reinos; e sempre facendo ben e construíndo.
E podemos lembrar o motivo principal polo que facemos festa: que alguén noso, unha persoa nacida aquí en Lugo, é hoxe recoñecido como alguén cheo de esplendor e recoñecido moito máis aló deste lugar, moito máis aló das nosas fronteiras, moito máis aló deste século…; hoxe lembramos e celebramos que Froilán, lucense, é recoñecido como alguén moi grande por todos, pola Igrexa Universal, como un santo, como un modelo para calquera cristián de calquera lugar e de calquera momento da historia.
Froilán foi un home grande que naceu aquí, lugar no que había unha semente boa, fonda, unha fe que levaba dentro un sentido da vida fundamentado no amor, na xustiza, na paz; Froilán foi parte dunha humanidade grande.
Tódolos galegos sabemos que é preciso sementar primeiro para logo recoller os froitos; e San Froilán é froito dunha tradición concreta, dunha familia, dun pobo que tiña dentro algo moi fondo que fixo xurdir del a alguén tan importante.
San Froilán, como San Paulo, soubo que todo o que podía desexar e facer sería moi grande só con Noso Señor, só seguindo a Xesús. E así o fixo o noso paisano: correu tras Xesús, foi tras El, estudando, traballando, seguíndoo de todo corazón. E por iso, por estar con Xesús, puido dar un froito moi grande, moi forte: ser pai para moitos. Iso é o máis belo e mellor que pode chegar a ser unha persoa: ser pai, ser nai ou, o que é o mesmo, ser fecundo e chegar a dar moitos froitos nos seres queridos, nos seres próximos. Que felicidade hai máis grande que poder un día sentar á mesa con aqueles que medraron grazas a ti?
O que hoxe faremos nas nosas casas será isto: sentar ao carón daqueles que medran por nós, pola nosa axuda, e dan froitos de paz, de humanidade, de xustiza.
Categorías BispoEtiquetas San froilánDeixa un comentario
Carta pastoral con motivo do “Día mundial do traballo decente”
03/10/201803/10/2018 por A Nosa Voz
O pasado día 29 de xuño de 2009 o papa Benedito XVI publicou a encíclica Cáritas in Veritate que insistía con forza na dignidade do traballo humano e, en particular, no que significa un traballo decente para a vida de todos. Con ocasión do “Día mundial do traballo decente”, que será o próximo 7 de outubro, queremos recordar hoxe as súas verbas:
“Ó considerar os problemas do desenvolvemento, resaltarase a relación entre pobreza e desocupación. Os pobres son en moitos casos o resultado da violación da dignidade do traballo humano, ben porque se limitan as súas posibilidades (desocupación, subocupación), ben porque se devalúan «os dereitos que flúen do mesmo, especialmente o dereito ó xusto salario, á seguridade da persoa do traballador e da súa familia».
Por isto, xa o 1 de maio de 2000, o meu predecesor Xoán Paulo II, de venerada memoria, con ocasión do Xubileo dos Traballadores, lanzou un chamamento para «unha coalición mundial a favor do traballo decente», alentando a estratexia da Organización Internacional do Traballo. Desta maneira, daba un forte apoio moral a este obxectivo, como aspiración das familias en tódolos países do mundo.
Pero, que significa a palabra «decencia» aplicada ó traballo? Significa un traballo que, en calquera sociedade, sexa expresión da dignidade esencial de todo home ou muller; un traballo libremente elixido, que asocie efectivamente ós traballadores, homes e mulleres, ó desenvolvemento da súa comunidade; un traballo que, deste modo, faga que os traballadores sexan respectados, evitando toda discriminación; un traballo que permita satisfacer as necesidades das familias e escolarizar ós fillos sen que se vexan obrigados a traballar; un traballo que consinta ós traballadores organizarse libremente e facer oír a súa voz; un traballo que deixe espazo para reencontrarse adecuadamente coas propias raíces no ámbito persoal, familiar e espiritual; un traballo que asegure unha condición digna ós traballadores que chegan á xubilación.” (nº 63)
A partir de aí varias organizacións da Igrexa Española como Confer, HOAC, Justicia y Paz, Juventud Estudiante Católica, Juventud Obrera Cristiana e Cáritas puxeron en marcha a plataforma “Igrexa polo Traballo Decente”, que vén realizando xa por cuarto ano consecutivo diversos actos ao redor deste “Día mundial”.
Nos tres primeiros anos organizou os actos en Lugo a nosa Cáritas Diocesana, pero a convocatoria deste ano faise conxuntamente por Cáritas, Confer, HOAC e a Fundación JUAN SOÑADOR.
Coa ocasión da celebración deste Día tomaranse na nosa Diocese as seguintes iniciativas:
· Campaña de sensibilización: “El Trabajo Decente no es un cuento – Relatos para la reflexión”.
· Vixilia de oración o día 4 de outubro ás 19:00h na parroquia de San Francisco Javier.
· Proposta de presentar esta Xornada ós fieis nas celebracións dominicais do 7 de outubro.
· Mesa Redonda co título “El Trabajo Decente no es un cuento”, moderada polo Delegado de Apostolado Seglar, Rvdo. D. Xesús Anxo Fernández Aira, o día 8 de outubro ás 19:00h no salón de actos da Deputación Provincial de Lugo.
Para calquera persoa, traballar significa expresar a súa creatividade, ser membro activo da sociedade, gañarse a vida dignamente e poder tamén ser solidario, e deste xeito aportar ó Ben Común. Todos podemos experimentar así que hai máis alegría en dar ca en recibir.
Ademais do dito, para un cristián é colaborar coa obra do Creador que deixou a natureza nas nosas mans, é unha maneira moi real de cumprir o mandato do amor, atendendo ao ben dos seres queridos e do próximo. Así o noso traballo está chamado a ser testemuño de caridade verdadeira, que se expresa como honestidade, seriedade e fraternidade.
Esta xornada invítanos a todos a que recordemos e defendamos a dignidade do traballo humano, a importancia que ten para a vida de cada un e de toda a sociedade, e logo a necesidade de que no noso mundo tan globalizado todos teñan un traballo e que este sexa digno e decente segundo nos explicaba o Papa Benedito.
Para levar adiante esta tarefa imploro a forza do Espírito, que sosteña o noso camiñar fraterno na verdade e na caridade.
Que Deus bendiga o traballo de todos nós.
+ Alfonso Carrasco Rouco
[Ver carta en castelán]
Categorías BispoEtiquetas traballoDeixa un comentario
1 2 … 15 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl it nl gl gl gl gl gl gl gl gl it nl gl gl gl gl gl gl gl it nl gl gl gl gl gl gl gl it nl gl gl gl gl gl gl pt gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Xornada Mundial de Oración polas Vocacións e Xornada de Vocacións Nativas
O lema deste ano é unha frase cotiá -Tes unha chamada- que se converte en toque de atención para saír do encerro en nós mesmos. Necesitamos cortar cun modo de vivir “ruidoso” que nos impón a sociedade e que nos impide percibir a voz de Deus, a súa chamada persoal para cada un. Esta chamada crucial só espera a nosa resposta para, como di o Papa, “converternos en protagonistas da historia única e orixinal que Deus quere escribir connosco”.
Categorías IgrexaEtiquetas vocaciónsDeixa un comentario
Xornada de Oración polas Vocacións
O papa Francisco, na súa mensaxe deste ano lémbranos a dimensión misioneira da vocación cristiá. Quen responde á chamada de Deus para seguir o seu camiño, descobre ben pronto o desexo incontible de levar a Boa Noticia aos homes os seus irmáns. Non estamos sós nesta tarefa, Xesús camiña ao noso carón.
Categorías IgrexaEtiquetas vocacións, Vocacións NativasDeixa un comentario
Encontro vocacional “Un día no Seminario”
24/01/2017 por A Nosa Voz
O sábado 28 de xaneiro de 11:00 h a 16:30 h. o Seminario organiza un día de convivencia para monagos e mozos que poidan ser futuros candidatos a seminaristas menores. Será un día no que os seminaristas están no Seminario, de modo que poidan ser eles os anfitrións e os que se encarguen de presentar esta realidade do Seminario aos que participen no encontro.
O Seminario dispón de axudas económicas para estudantes de ESO sen recursos.
Categorías SeminarioEtiquetas vocaciónsDeixa un comentario
Oración polas vocacións na Catedral e no Seminario
18/11/2016 por A Nosa Voz
Dous xoves ao mes o Seminario Diocesano participa no Xoves Eucarístico ás 20h. E un xoves ao mes organízase unha vixilia de oración entre as 21 e as 22h. Despois da vixilia desta semana, as seguintes serán: 15 de decembro, 12 de xaneiro, 9 de febreiro, 9 de marzo, 6 de abril, 4 de maio e 1 de xuño.
Ademais, o Seminario invita aos fieis a unirse á adoración eucarística e ao rezo de vésperas solemnes que se fai na Capela Maior todos os domingos deste curso 2016-2017 entre as 20:15h e as 21:15h. Accédese á Capela Maior do Seminario pola fachada principal.
Categorías SeminarioEtiquetas vocaciónsDeixa un comentario
Encontro vocacional e xornada de portas abertas do Seminario
03/05/2016 por A Nosa Voz
O sábado 7 de maio de 11:00 h a 16:30 h. o Seminario organiza un día de convivencia para monagos e mozos que poidan ser futuros candidatos a seminaristas menores. Será un día no que os seminaristas están no Seminario, de modo que poidan ser eles os anfitrións e os que presenten a realidade do Seminario aos que participen no encontro.
“Portas Abertas” do Seminario Menor para as familias
O mesmo día a partir das 11:30 h. Iníciase unha xornada de “Portas Abertas” para as familias ou outras persoas interesadas en coñecer de cerca o Seminario Menor, a súa proposta educativa, as súas instalacións, o funcionamento ordinario da vida académica e comunitaria… Haberá unha primeira presentación e saúdo no Salón de actos e logo, posteriormente, unha visita guiada ás instalacións, para que o conxunto non se estenda máis aló das dúas horas de duración. A ela poden unirse, pois, tanto familias dos que veñen ao Encontro como outras persoas interesadas.
Categorías SeminarioEtiquetas vocaciónsDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl it nl gl gl gl pt gl en gl gl gl gl gl gl gl gl gl gl es es it nl gl gl es gl gl gl it nl gl gl es gl gl gl gl it nl gl gl es gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Febreiro 2017 – A Nosa Voz
Vida e actualidade da Diocese de Lugo
Exercicios espirituais no mosteiro de Santa María de Sobrado dos Monxes
As 5 Delegacións de Apostolado Seglar das dioceses que compoñen a provincia eclesiástica galega (Santiago de Compostela, Lugo, Mondoñedo-Ferrol, Ourense e Tui-Vigo) organizan exercicios espirituais no tempo de Coresma, do 10 ao 12 de marzo, no mosteiro de Santa María de Sobrado dos Monxes (Patrimonio da Humanidade). Os exercicios están impartidos polo prior D. Carlos Gutiérrez Cuartango. Comézase o venres 10 de marzo coa oración das vésperas coa comunidade do monxes, ás 19:00 h, e remátase o domingo 12 de marzo co xantar, ás 16:00 h. A pensión completa de todo o retiro é 90 €.
A comuñón eclesial faise tamén con xestos como o de coorganizar estes retiros, que neste curso fan por primeira vez de forma conxunta as 5 delegacións diocesanas de Galicia. É unha forma de que os seglares de diferentes lugares e procedencia (de parroquias, de movementos e asociacións, amigos, etc.) coñezan e poidan participar activamente neste tipo de encontros profundos cun mesmo, co Señor e cos irmáns.
Quen teña dúbidas ou queira máis información, pode enviar un correo electrónico ou chamar por teléfono: laicos@diocesisdelugo.org ou belsaivi@yahoo.es e 639 938 216 ou 649 045 880.
Categorías IgrexaEtiquetas apostolado segrar, exercicios espirituaisDeixa un comentario
O Nobel, a Paz e o Papa
A raíz do meu artigo do 31 de decembro de 2016 sobre a mensaxe de Paz do Papa, algunha persoa preguntoume por qué cría que non lle darían o Nobel da Paz ao Papa Francisco. Deixando a un lado as diversas autoxustificacións que poidan elaborar os membros do xurado, aquí trato de salientar as realidades obxectivas que dean unha explicación plausible da non concesión do Nobel da Paz a este Papa e aos anteriores. Entendo que hai dúas razóns fundamentais para esta negativa: unha é especifica para o Papa e a outra é compartida con outros pacifistas aos que tampouco llelo deron a pesar dos seus merecementos.
A PRIMEIRA razón ten que ver coa propia definición do Estado noruego. En España moitos pseudoprogresistas poñen como exemplo de estados laicos aos países nórdicos, aínda que non o son. Fixándonos só no caso de Noruega podemos dicir que é un estado confesional luterano. Así a Reforma Constitucional, que entrou en vigor o 1 de xaneiro de 2017, di o seguinte: “A Igrexa de Noruega, Igrexa Evanxélica Luterana, manterase como a IGREXA NACIONAL EN NORUEGA e SERÁ APOIADA COMO TAL POLO ESTADO”. Antes a súa Constitución dicía: “A relixión evanxélica luterana permanecerá como a relixión pública do Estado”
Calquera das dúas definicións é moi distinta da que dá a Constitución Española, un Estado aconfesional. Por iso podemos dicir que Noruega é un Estado confesional luterano, que ten unha bandeira con unha gran cruz latina que a ocupa por completo.
Dada esta situación do Estado noruego é fácil entender que, por cultura e tradición, o normal é que non se lles pase pola cabeza aos da Academia darlle o Nobel ao Papa da Igrexa Católica de Roma, por moito que sexa merecedor deste galardón.
Non esquezamos que hai 4 estados confesionais na Unión Europea (3 na parte norte e Noruega non é da UE) e ningún é católico, entre outras razóns porque a Igrexa Católica non os quere, ao menos desde o Concilio Vaticano II.
A SEGUNDA razón, compartida con outros pacifistas serios, ten que ver cunha visión global do compromiso coa Paz, que inclúe a transformación do sistema socioeconómico vixente por outro baseado na xustiza, na dignidade inviolable de toda persoa, na defensa do pobre e do seu protagonismo sociopolítico e na defensa do medio ambiente. A loita pola Paz esixe tamén que as institucións sociais estean ao servizo das persoas, especialmente dos máis pobres, xa que os Bens da Creación son para toda a humanidade (Destino Universal dos Bens).
Denunciar que as institucións internacionais, a ciencia, a tecnoloxía e a economía vixente espolian aos pobres para enriquecer aos ricos non pode saírlle de balde a quen faga esta denuncia. O mesmo pasa coa oposición ás condenas a morte: fame, aborto, guerras, eutanasia, execucións, violencias… Ademais defender que o traballo (a persoa) ten que estar sobre o capital non é tolerable para os opresores deste sistema económico que mata (ver a encíclica do papa Francisco: Evangelii Gaudium, 53).
Así temos que na lista de pacifistas sen o Nobel, a modo de exemplo, están: Hélder Cámara, Andrea Ricardi (fundador das comunidades de San Egidio en 1968), Peter Benenson (fundador de Amnistía Internacional en 1961, tres anos despois de converterse ao catolicismo), Lanza del Vasto (fundador das comunidades non violentas El Arca), Jean Goss, María Montesori, Roger de Taizé. L.B. Shastri (1º ministro da India, un dos gobernantes de máis altura moral), etc. e, por suposto, o emblemático pacifista do século XX, Mathama Gandhi.
A min non me cabe dúbida que estes son mellor compañía ca moitos dos gañadores do Nobel da Paz. As decisións da Academia Sueca dos Nobel xeran esas listas, que non lles serven para presumir.
Vistas estas realidades vai ser difícil, por non dicir imposible, que lle dean o Nobel da Paz ao Máximo Facedor de Pontes (Sumo Pontífice), que é o Papa.
Delegado Episcopal de Cáritas
Categorías OpiniónEtiquetas pazDeixa un comentario
Cáritas programa un Entroido de cine
24/02/2017 por A Nosa Voz
O Servizo de Atención á Infancia e Xuventude de Cáritas organiza os días 26 y 27 de febreiro actividades para nenos de 8 a 13 anos. Haberá xogos de presentación, obradoiros (estrelas, antifaces, cociña), xogos de animación (furor), dramatización e unha gran festa de Entroido. O eixo central xirará en torno ao cine.
Categorías CáritasEtiquetas infanciaDeixa un comentario
Día de Hispanoamérica e Pregón da Novena da Graza
24/02/2017 por A Nosa Voz
Na parroquia San Francisco Xavier de Lugo celébrase o Día de Hispanoamérica o domingo 26 de febreiro, en lugar do 5 de marzo que é cando en realidade se festexa a nivel estatal. Haberá unha Eucaristía ás 12:30 h. presidida por D. José Antonio Ferreiro, párroco da Milagrosa, parroquia á que está moi vinculada a comunidade de dominicanos coa súa patroa a Virxe de Altagracia. Durante este acto ten lugar o Pregón da Novena da Graza, que comezará o 4 e marzo.
Ás 13:30 h. de día 26 haberá unha exposición gastronómica hispanoamericana, no salón parroquial. Espérase que un gran número de hispanoamericanos de Lugo se unan a esta celebración.
Categorías DioceseEtiquetas Hispanoamérica, Novena da GrazaDeixa un comentario
Peregrinación xuvenil a Fátima
24/02/2017 por A Nosa Voz
Do 24 ao 28 de febreiro ten lugar a Peregrinación Xuvenil a Fátima. Todos os anos polo Entroido máis de 500 mozos de diversos puntos de España van de peregrinación ao Santuario da Nosa Señora de Fátima, en Portugal. Rezarán polo Papa, polo Bispo, polos curas de Lugo pero sobre todo poñeranse en disposición de que a Señora cambie o corazón dos participantes nesta peregrinación. En Fátima vívense unhas experiencias tales que o resto do ano a xente que foi está desexando volver.
Categorías DioceseEtiquetas Virxe de FátimaDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl es es pt pt es es gl gl gl gl gl gl gl gl gl it nl gl gl gl gl gl gl gl gl gl gl es it nl gl gl es gl gl gl gl gl it nl gl gl es gl gl gl gl gl gl it nl gl gl es gl gl en gl gl gl gl gl en it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Ofrenda do Antigo Reino de Galicia a Xesús Sacramentado
Ás 12 da mañá comezaba na Catedral de Lugo a cerimonia da Ofrenda do Antigo Reino de Galicia ao Santísimo Sacramento que vén celebrando desde 1669, acto que pon fin ás celebracións do Corpus na nosa cidade.
As autoridades civís e militares fixeron entrada no templo, mentres soaba o Himno do Antigo Reino de Galicia interpretado por un grupo de gaitas e o órgano da catedral.
O Arcebispo de Santiago, Mons. Julián Barrio presidiu a Eucaristía na que concelebraron:
o Bispo de Mondoñedo-Ferrol, Mons. Manuel Sánchez Monge;
o Bispo de Ourense, Mons. Leonardo Lemos Montanet;
O Bispo de Tui-Vigo, Mons. Luís Quinteiro;
o Bispo de Lugo, Mons. Alfonso Carrasco Rouco;
o Bispo auxiliar de Santiago, Mons. Jesús Fernández González;
o Bispo de Astorga, Mons. Camilo Lorenzo;
así como membros do cabido de Lugo.
Acompañaron ao delegado rexio, alcalde da Coruña, os representantes das cidades do antigo Reino de Galicia: Lugo, Santiago, Betanzos, Ourense, Mondoñedo e Tui.
O delegado Rexio, o alcalde da Coruña, Carlos Negreira, apelou na Ofrenda ao espírito e ao compromiso dos galegos co ben común “desde o respecto á nosa propia diversidade de ideas e de caracteres, de principios e valores. Aspiramos a ser un pobo xeneroso, no que ninguén dea as costas a quen sofre ao seu carón. Un pobo disposto a deterse a esperar a quen camiña máis lento e empeñado en que todos cheguen ao seu destino”
Invocou a protección do Santísimo Sacramento para renacer máis solidarios cos que sofren, os enfermos, anciáns, parados?
Na contestación á Ofrenda, o arcebispo de Santiago, Mons. Julián Barrio, agradeceu as palabras do oferente e lembrounos que a Eucaristía “é o don que Xesús fai de si mesmo, revelándonos o amor infinito para cada home… O amor é a forza máis revolucionaria para trasnformar a nosa vida e a realidade do mundo, lonxe da corrupción, do conformismo e das ambigüidades”.
Continuou Mons. Julián Barrio dicindo: “Os necesitados, material e espiritualmente, que son moitos, feren a sensibilidade humana e cristiá e denuncian o egoísmo e a indiferenza. Cando non se respecta a xustiza e non se serve á caridade, perdemos humanidade. Alimentarnos da Eucaristía é compartir os sentimentos de Cristo, e sentirnos urxidos a aceptarnos e comprendernos, perdoarnos e amarnos”.
Apelou á necesidade dunha “nova cultura do agarimo, da solidariedade, do compartir e da compaixón. Crear novos espazos de esperanza é vital, dado o incremento progresivo da desigualdade, xerada entre outras causas, pola diminución dos servizos sociais, polas dificultades para acceder a unha vivenda, pola baixada do nivel medio de renda e o índice crecente da pobreza. Non contribuamos a unha cultura do descarte, non nos deixemos roubar o ideal do Amor Fraterno”.
Mons. Barrio finalizou afirmando que “Cristo Eucaristía é a resposta a todos os que están cansos, sufocados e sedentos de salvación; aos que senten necesidade de xustiza e de liberdade, de fortaleza e esperanza”.
Finalizada a celebración eucarística, todas as autoridades eclesiásticas e civís saíron en procesión acompañando ao Santísimo Sacramento polas rúas de Lugo.
Categorías DioceseEtiquetas Ofrenda do Antigo Reino de GaliciaDeixa un comentario
Pasar o verán con Deus
27/06/2014 por A Nosa Voz
Agora si. Xuño acábase. O termómetro e o calendario condicionan moito a nosa forma de vida e mesmo a nosa espiritualidade. Non é que Deus se vaia de vacacións, pero a nosa forma de acudir a El si que cambia un pouco. Aínda que non tería por que ser peor, senón todo o contrario.
Son uns días nos que vivimos un pouco máis amodo e sen tanto tensión, ou con máis tempo libre sempre é unha boa ocasión para facer mellor as cousas que outras veces facemos peor por culpa dos apuros. E isto serve tamén para a nosa fe e para Deus. Ocórrenseme mil ideas e seguro que a vós tamén.
O mesmo Xesucristo de cando en vez retirábase a un lugar tranquilo para descansar e orar. É unha boa opción: descansar, orar, vivir tranquilamente e coller novos ánimos e forzas para o longo inverno.
De Deus vén todo, ás veces fáltanos confiar máis. Hai uns días vin no muro de Facebook dunha amiga, unha viñeta que me fixo pensar moito neste sentido. Dicía: “Se os malos soubesen o bo negocio que é ser bo. Serían bos aínda que só fose por egoísmo”.
Atrevinme a parafrasear esta cita: “Se soubésemos o ben que nos fai ter a Deus na nosa vida, teriámolo aínda que só fose por sentirnos ben. Tamén no verán”.
Miguel Ángel Álvarez Pérez
Categorías OpiniónEtiquetas DeusDeixa un comentario
Summa poética e musical no claustro da Catedral lucense
27/06/201427/06/2014 por A Nosa Voz
O xoves 26 de xuño, no claustro da Catedral de Lugo tivo lugar un recital de poesía eucarística e música.
O culto e a fe eucarística foi fonte de inspiración para poetas e músicos de todos os tempos. Con esta Summa poética recupérase unha tradición do Corpus lucense que organizaba un acto arredor da poesía eucarística. Antes era un concurso e hoxe esta actividade consiste na lectura pública de poemas de autores coñecidos como Díaz Castro, Ramón Cabanillas, Cervantes ou García Lorca.
O Centro Eucarístico Lucense organiza esta actividade para dar a coñecer a plasmación nas artes da fe eucarística, que tanto arraigamento ten na cidade de Lugo, xa que conta co antiquísimo privilexio da Exposición Permanente do Santísimo Sacramento no Altar Maior da nosa Catedral.
Categorías DioceseEtiquetas poesíaDeixa un comentario
Últimos actos da Semana Grande do Corpus de Lugo
27/06/2014 por A Nosa Voz
O sábado, día 28 ás 20 h, celebraranse as Vésperas solemnes na Catedral. A elas asistirá a corporación lucense.
A novena ao Santísimo é as 19:30 h na Catedral
Os actos do Corpus finalizan o domingo, infraoctava de Corpus, coa Ofrenda do Antigo Reino de Galicia a Xesús Sacramentado.
Esta cerimonia terá lugar o domingo, 29 de xuño, ás 12 h na Catedral. A cidade oferente é A Coruña, representada polo seu alcalde Carlos Negreira Souto e recibirá a Ofrenda o Arcebispo de Santiago, Mons. Julián Barrio.
Categorías DioceseEtiquetas CorpusDeixa un comentario
Reunión ordinaria dos bispos de Galicia
26/06/2014 por A Nosa Voz
O 23 de xuño tivo lugar en Santiago de Compostela a reunión ordinaria dos bispos da provincia eclesiástica de Santiago, que comprende as dioceses de Santiago de Compostela, Tui-Vigo, Mondoñedo-Ferrol, Lugo e Ourense.
Tres foron os asuntos abordados con prioridade:
1) Ensino Relixioso Escolar. Os bispos valoran positivamente algunhas medidas, como a regulación dunha alternativa real á materia e a súa correcta avaliación, e a axuda na formación do Profesorado de Relixión. Pero consideran preocupante o anuncio da proposta por parte da Consellería de reducir en dúas horas o horario das clases de Relixión en Primaria. Os bispos esperan, do goberno da Xunta de Galicia, o mantemento do actual horario da materia de relixión e animan a profesores, pais e a todo o pobo cristián a que apoien e defendan, no marco do estado social e democrático de dereito, a impartición desta materia no noso sistema educativo. Queren así lembrar que non hai que infravalorar senón resaltar a importancia das clases de relixión como educación integral da persoa.
2) Lei pola igualdade de trato e a non discriminación de lesbianas, gais, transexuais, bisexuais e intersexuales en Galicia. A este respecto, darase a coñecer, entre outras iniciativas, un programa de información dirixido aos católicos e a cuantos queiran acoller as orientacións ofrecidas con motivo da aprobación desa Lei e o seu desenvolvemento.
3) Pastoral da Iniciación cristiá. Os bispos son conscientes da situación provocada polo cambio cultural e pola diversidade de realidades que se presentan na Pastoral da Iniciación cristiá e proxectaron as bases para seguir reflexionando sobre esta problemática na reunión ordinaria da provincia eclesiástica que terá lugar o próximo mes de xullo.
Categorías IgrexaEtiquetas provincia eclesiásticaDeixa un comentario
1 2 … 7 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl it nl gl gl es gl gl gl gl gl gl gl gl gl gl en it nl gl gl gl gl gl gl gl gl it nl gl gl gl es gl gl hbs_lat es gl gl gl pl en gl gl en min gl gl es es gl gl it gl gl gl gl gl it nl gl gl gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Outubro 2011 – A Nosa Voz
Vida e actualidade da Diocese de Lugo
Eucaristía polos defuntos da Diocese
A Diocese lucense conmemora os 30 anos de Laborem exercens
A Diocese lucense conmemorou os 30 anos da publicación da encíclica Laborem exercens cunha reunión sobre o tema tratado nese documento papal. Foi o 28 de outubro no Seminario.
Trala presentación do acto por José Río Ramilo foi a intervención de Clodomiro Ogando Durán, que presentou as raíces da Doutrina Social da Igrexa. Isto é, o mandamento de Xesús de amarse uns a outros…, uns principios básicos (dignidade da persoa, ben común, solidariedade…) que se adquiren nas Sagradas Escrituras, na teoloxía, na filosofía, etc. Pero non abonda con principios sen máis, hai que analizalos cunha lectura crente, cunha actitude dialogante e chegar a unha unidade de acción (reformas agrícolas, condonación da débeda…).
Aos 16 documentos do Vaticano que se consideran relacionados coa Doutrina Social da Igrexa, Mario Vázquez Carballo lembrou outro máis: a exhortación postsinodal Sacramentum Caritatis, cunha terceira parte de gran contido social.
Para Ángel Santamaría Montero, o traballo fai que a persoa creza en humanidade. Pero isto vese dificultado, entre outros factores, pola tecnoloxía que despoxa ao traballo do que ata hai pouco eran os seus compoñentes básicos: forza, habilidade e coñecemento. Outra das ideas expostas é que o traballo entra nos plans de Deus sobre a salvación do mundo. A mellor maneira que teñen os cristiáns de contribuír a unha mellor sociedade é facer Igrexa, xerar conciencia. Coincidiu Ángel Santamaría con Segundo Gómez Santoalla na necesidade de reducir horas de traballo e salario e con Eliseo Fernández Bamio en que haxa un traballo máis humanizado.
Antón Negro Expósito primeiro cuantificou o problema laboral que ten España: máis de once millóns de persoas (case a metade da poboación activa) están en paro total, teñen un contrato temporal ou a tempo parcial. E cando nas enquisas os españois son preguntados se consideran que están afectados polo paro, contestan afirmativamente trece millóns de persoas. Jesús Manuel Santiago Vázquez puxo de manifesto a disparidade entre as cifras oficiais e as reais.
Tras estas cifras e outras, Antón Negro enumerou os motivos polos que a xente non inicia unha revolta: hai avós que sosteñen a familia enteira, hai conciencias manipuladas, máis economía somerxida e delincuencia, os poderosos cada vez teñen máis poder.
Tarsicio Lamela Cacheiro afirmou que o problema é do sistema.
Monseñor Alfonso Carrasco Rouco pechou esta reunión sobre a Doutrina Social da Igrexa dicindo que esta é a suma de reflexión, intelixencia e sabedoría. E que facer todo isto como fixo a Igrexa durante moitos anos ten un gran valor.
Categorías DioceseDeixa un comentario
Reunións sobre Doutrina Social da Igrexa
27/10/2011 por A Nosa Voz
O día 28 de outubro comezan unha serie de reunións mensuais sobre Doutrina Social da Igrexa. Ese día no Seminario Diocesano de Lugo terá lugar unha mesa redonda sobre o tema do traballo.
O 9 de novembro seguirán as reunións sobre Doutrina Social da Igrexa. Serán sempre o segundo mércores de mes, até maio, na rúa da Cruz, 3 ás sete da tarde. Entre os temas que se van tratar estarán: a dignidade da persoa humana, as diversas antropoloxías que hai, a conciencia humana, democracia e Estado de dereito e os dereitos humanos.
Esta actividade vai dirixida especialmente a persoas de Cáritas, Pastoral Penitenciaria, Pastoral da Saúde, Mans Unidas, Delegación de Misións. E por suposto, a toda persoa interesada en coñecer a dimensión social da fe e as súas consecuencias.
Categorías DioceseDeixa un comentario
Celebración de URCA 2011
27/10/2011 por A Nosa Voz
Será o 5 de novembro no Colexio Miralba, das Fillas de Xesús (Avda. Gran Vía, 164, Vigo), co seguinte programa:
• Ioga e Oración
• Produción Musical, …quero facer un disco
• Acollemento familiar de menores
• Con actuacións, entrevistas e compartindo experiencias
• Coro de Loreto
19:15.-ESPAZO DE ENCONTRO E ORACIÓN
• Luis Guitarra e Carmen Sara, presentarán un novo xeito de concerto e de contar historias “Cuentos y canciones”
O prezo da inscrición e de 25€ (inclúe comida e cea do día 5 de novembro, participación nas actividades e sufragar os gastos de desprazamentos dos que levan acabo as distintas actividades)
Hai opción de quedarse a durmir na noite do 5 ao 6 de novembro. O custo é de 20 € almorzo incluído.
Correo electrónico para inscribirse: urca.expresion@gmail.com
Categorías DioceseDeixa un comentario
CONCAPA celebra en Lugo as Xornadas de Familia
27/10/2011 por A Nosa Voz
CONCAPA (Confederación Católica Nacional de Pais de Familia e pais de Alumnos) celebra o 5 e 6 de novembro as súas Xornadas de Familia, un evento que terá lugar en Lugo baixo o título Educar no consumo.
A inauguración terá lugar o día 5 de novembro no Gran Hotel Lugo, ás 9,00 horas e, posteriormente, impartiranse os relatorios sobre “A educación para o consumo. Situación actual e perspectivas de futuro”, a cargo de Dª María Nava Castro, presidenta do Instituto Galego de Consumo; e “A coordinación familia-escola para educar no consumo”, por D. Celso Currás, ex conselleiro de Educación da Xunta de Galicia.
Ademais, haberá un panel sobre Escola de Familias e unha Mesa Redonda sobre “Educación e Consumo responsable”, na que intervirán diversos expertos.
Categorías LugoDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: it gl gl gl ca gl en gl pt gl gl it gl gl gl gl gl gl gl gl it nl gl gl es gl gl gl gl gl gl gl en it nl gl gl es gl gl gl gl gl gl gl it nl gl gl es gl gl gl gl gl gl gl gl gl gl gl gl gl en pt it nl gl gl es gl gl gl gl gl gl gl gl gl gl gl es it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Xornada de Axuda á Vida
Tamén houbo unha mesa redonda na que se presentaron entidades de Apoio á Vida en Lugo:
Rosa Cruz falou do Proxecto Anxo. Ademais de 2 médicos, 1 enfermeira e un avogado, contan cunhas figuras propias: o rescatador, que primeiro dá a noraboa á muller embarazada (ás veces é a 1ª vez que a muller recibe esa felicitación) e atende, por exemplo, a mulleres que teñen medo a perder o traballo. Outra figura é o facilitador, que orienta á muller sobre os recursos dispoñibles en Cáritas, no Centro de Orientación Familiar Diocesano… E o anxo vai ofrecendo a experiencia de fe.
Pretenden poñer en marcha o programa “Parroquias pola vida”, co cal asentarían este Proxecto Anxo en parroquias da Diocese de Lugo.
Emilia Martínez comentou que Providav Lugo leva atendidas a máis de 50 familias (en total 60 bebés) con atención material e espiritual. Entre os casos que levan hai bastantes de mulleres moi novas, normalmente de familias desestruturadas. Denuncian que os traballadores sociais encamiñan á muller embarazada cara ao aborto, e se deciden ter o fillo, practicamente deixan de atender o seu caso.
Este acto estivo organizado pola Delegación de Pastoral Familiar en colaboración coa Fundación COF Diocesano de Lugo
Categorías DioceseEtiquetas Centro de Orientación FamiliarDeixa un comentario
Cristo resucitou. Estamos en Pascua
Cristo resucitou. Esta é a boa noticia. A mellor noticia de todos os tempos. Non hai outra que se lle pareza. É única. Non foi superada nin sequera polo máis grande descubrimento da ciencia nin por ningún dos máis grandes acontecementos da historia da humanidade. Cristo resucitou e nel todos estamos chamados a resucitar.
Non se trata de volver a esta vida. Coa súa resurrección, Cristo inaugurou un novo modo de vida, a do Reino de Deus na súa plenitude. Non é tampouco algo que teñamos que esperar para o futuro. É unha vida que xa empezamos a gozar agora porque Cristo xa está connosco para sempre, xa que a morte foi vencida.
Esta presenza do Resucitado é a que fai novas todas a cousas e axúdanos a vivir con dignidade e esperanza malia os nosos pecados e limitacións. No medio das tebras, nas que estamos moitas veces, Xesucristo brilla como unha luz incombustible para iluminar a nosa historia e restablecer a dignidade de cada persoa.
Temos por diante un día de 50 días, a Pascua, que é imaxe do día novo que nunca se acaba. Acabáronse as procesións e os eventos propios da Coresma e Semana Santa. Agora toca festexar o gran acontecemento da resurrección do Fillo de Deus acompañados polo rexurdir da natureza na primavera, que tamén parece alegrarse por esta noticia. É o momento de vivir a alegría do Evanxeo, da que nos fala o Papa Francisco, e contaxiala a todo o mundo. Está necesitado de sementes de vida eterna que transformen os corazóns dalgúns para que todos poidan vivir con esperanza e dignidade. Desgraciadamente aínda hai moitos que están sufrindo o seu particular éxodo e loitando para cruzar “ríos” que lles permitan entrar na “terra prometida”.
Feliz Pascua para todos.
Categorías OpiniónEtiquetas PascuaDeixa un comentario
Gala benéfica no colexio San Xosé de Lugo a prol dos refuxiados
30/03/2016 por A Nosa Voz
O 31 de marzo ás 18.30h celebrarase no salón de actos do colexio plurilingüe San Xosé (Xosefinas) de Lugo unha gala benéfica a favor do proxecto “Axuda aos refuxiados en orixe” de Axuda á Igrexa Necesitada
Actuarán alumnos do Centro con coreografías.
Acudirase á gala previa retirada da entrada de 5 euros a alumnos de 1º de BAC ou Conserxería.
Hai á venda fila cero.
Esta gala benéfica vénse facendo desde o ano pasado.
Categorías LugoEtiquetas refuxiadosDeixa un comentario
28/03/2016 por A Nosa Voz
Vivimos estes días acontecementos dramáticos, que nos interpelan profundamente. E volven á mente as palabras do pobre, as palabras de Cristo na cruz, «na miña angustia búscote, Deus meu», «por que me abandonaches», que, con todo, resoan dun modo novo nesta festa da Pascua de Resurrección.
Son palabras que atravesan a historia en boca de tantos que se viron abandonados polos homes -na fame, as inxustizas, as guerras, os campos de refuxiados, etc.- ou que se atopan afundidos polo peso das súas culpas. Son a miúdo tamén o argumento e a forza do poderoso: se es fillo de Deus, se Deus existe, que che axude; a ver se pode librarche das miñas mans.
O día de Pascua é o día da vitoria de Deus, que escoita a voz sufrinte de quen suplica en Xetsemaní e desde a cruz en nome de todos os seus irmáns, e respóndelle colmándoo de vida para sempre. A vitoria do Resucitado dá a razón á esperanza agochada no fondo do corazón; afirma o valor da propia persoa, desprezada moitas veces por quen busca só vencer nas loitas deste mundo, que se revela agora amada para sempre por Aquel que a creou e que nunca a esqueceu.
A Resurrección do Señor é a proba da nosa, do futuro, do horizonte verdadeiro da nosa vida, por riba de todo sufrimento e da morte, contra toda negación escéptica da nosa dignidade e do noso destino bo.
A Resurrección fai resucitar a nosa fe e a nosa esperanza, a certeza de que non perderemos para sempre o ben que amamos, a aqueles a quen quixemos nesta terra.
Xesús resucitado devólvenos así o protagonismo na historia. Relativiza o poder e a forza, que o condenaron a matar, e fainos capaces de construír no amor, coa caridade indestructible que vén de Deus, que pode esperar e soportar calquera adversidade, e non remata nunca.
A Resurrección esperta a nosa conciencia e o noso corazón, porque dá a razón á súa esperanza profunda, ao seu desexo de dar forma boa á vida, á convicción de que vale a pena ata o sacrificio.
A Resurrección fainos persoas libres no medio do mundo. Fainos irmáns, permite que nos abracemos reconciliados e con alegría, que camiñemos xuntos como familia e como pobo. Que non cedamos á chantaxe da mentira e da violencia, ao temor á morte, senón que defendamos sempre a verdade e o ben, e así ao noso próximo, en primeiro lugar ao que sofre a inxustiza e a opresión.
A fe no Deus verdadeiro, que resucitou ao seu Fillo Xesucristo de entre os mortos, é o fundamento de toda resposta axeitada e perdurable ao mal no mundo. Fai posible non limitarse simplemente ao uso da forza e ao medo ás represalias, e recorrer á luz dunha razón e unha moralidade verdadeira, adecuada ao ser humano, respetuosa das esixencias máis fondas do corazón, capaz de construír unha sociedade máis xusta.
Que a alegría destas festas, que afirman de novo a esperanza e a vitoria definitiva do amor fraterno, fagan das nosas vidas e das nosas casas como un testemuño que responda cos feitos á inhumanidade que nos ameaza nas soidades e sen sentidos de cada día, e nos grandes dramas provocados pola violencia e o erro dos homes.
Que a Pascua de Resurrección nos faga felices da nosa fe, conscientes da súa profunda humanidade, obxecto dos desexos de todos -tamén de quen a buscan por camiños equivocados-, que nós estamos chamados a testemuñar desde a humildade da nosa existencia cotiá, sabendo que as nosas forzas son limitadas, pero que a caridade é o don propio do Señor resucitado e que, por iso, non se esgotará nunca.
Mons. Alfonso Carrasco Rouco
Categorías BispoEtiquetas PascuaDeixa un comentario
Reflexións antes da Procesión
23/03/2016 por A Nosa Voz
A nosa vida é camiño, xuntos camiñamos cara a unha terra nova, onde xa non haberá nin morte nin dor, onde todos os nosos anhelos e desexos serán colmados, onde todos os nosos interrogantes atoparán resposta. Xesucristo vai connosco mostrándonos o camiño e acompañándonos. Así o expresamos en cada procesión. Por iso camiñamos en silencio, con respecto. Dicímoslle a Xesucristo, que o queremos, que desexamos seguir os seus pasos, que queremos contar con El para construír un mundo mellor, empezando polos que están ao noso carón. Únete a nós coa túa presenza.
Nada hai máis forte neste mundo que o amor de Deus, nada máis profundo que a súa misericordia e a súa tenrura. Nada nin ninguén poderá xamais destruír nin apagar o amor que nos manifestou Deus a través do seu Fillo Xesucristo. Por todo iso, Grazas Pai, Grazas Xesucristo.
Ti que nos acompañas cada tarde, ti que aínda non experimentaches o amor e a misericordia de Deus na túa vida, ti que estás sufrindo, que non atopas sentido á túa vida, desde a Confraría do Desencravo, invitámoste a que mires, non a nós os confrades, non aos curas ou autoridades, porque somos homes e mulleres pecadores coma ti. Mira á imaxe desta carroza que nos recorda a Cristo, morto por amor a nós e que hoxe está resucitado. Míraa. Míraa de verdade. Contempla cada detalle e déixalle que che fale nesa tarde. Pode ser para ti unha palabra de salvación.
Non a mires con pena ou co sentimento de ver a un Cristo sufrinte, senón con esperanza, porque é a túa salvación. Móstranos a Xesucristo morto, desencravado e descendido da cruz por dous dos seus grandes amigos e seguidores Xosé de Arimatea e Nicodemo diante de Xoán, o discípulo amado, de María a súa nai e de María Magdalena, a muller que tendo recoñecido o seu pecado converteuse nunha das máis fieis ata o último momento da súa vida terrea e foi elixida unha das primeiras en anunciar aos discípulos que Cristo resucitara.
Ti que sofres, que non atopas sentido á túa vida, que o tes todo e non es feliz, para ti sempre hai unha palabra de vida, de salvación. Xesucristo, a quen nós habemos crucificamos cos nosos pecados, non quixo desentenderse dos nosos sufrimentos e angustias, senón que tamén os viviu El para mostrarnos que non son en balde, que teñen un sentido na túa vida.
Abre o teu corazón e a túa mente porque El está desexando que o escoites para facerche feliz de verdade. Nós miramos as aparencias, Deus mira o corazón do home. Non importa como sexas, non importan os teus pecados, Deus quéreche tal e como es. Sexas como sexas sempre poderás contar con Xesucristo na túa vida, El nunca che fallará.
Se aínda non atopaches sentido á túa vida, aos teus sufrimentos e non es feliz, desde aquí dicímosche que a túa vida pode cambiar.
Do costado aberto de Cristo saíu para nós un agasallo marabilloso que é a Igrexa, que nos coida como unha nai e dentro desta Igrexa podemos atopar distintos movementos, confrarías e comunidades tales como a Renovación Carismática, a Adoración Nocturna, a Lexión de María, Vida Ascendente, os Equipos de Nosa Señora, as Comunidades Neocatecumenais, etc. nos cales poderás experimentar o amor e a misericordia de Deus, empezarás a convivir e compartir con aqueles con quen pasarás toda a eternidade na presenza do noso Pai Deus e descubrirás que a túa vida ten un sentido, que nada pasa por casualidade, que todo ten un porqué e un para que en Cristo.
E a Ti, María, grazas por darnos ao teu Fillo Xesucristo, por acompañarnos no peregrinar da nosa vida, a estes fillos tantas veces ingratos, que non queremos ou non sabemos corresponder ao teu amor de Nai. Salve, eterna doncela, roga a Cristo por nós.
Eliseo Fernández Bamio (revista Cinco Cruces, nº 8)
Categorías OpiniónEtiquetas Semana SantaDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl en gl gl gl gl it nl gl gl gl gl gl gl it lt gl gl gl gl gl gl gl gl gl gl gl gl gl it nl gl gl es gl gl gl gl es es en gl gl gl gl gl gl it nl gl gl es gl gl gl gl gl gl gl gl gl gl gl gl gl gl es es it nl gl gl es es gl fr gl gl gl gl gl hbs_lat it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Novembro 2017 – A Nosa Voz
Vida e actualidade da Diocese de Lugo
Vixilia de oración polos damnificados da guerra en Siria
O vindeiro venres día 1 de decembro ás 20h, a Asociación Xuvenil Ateibo organiza unha vixilia de oración, enmarcada dentro do Proxecto Suriya, para ter presentes ás persoas que están a sufrir os efectos da guerra en Siria.
O proxecto Suriya está impulsado pola “Confederación de Centros Juveniles Don Bosco de España” e o “Movimiento Juvenil Salesiano” e supón un compromiso dos centros xuvenís salesianos de toda España, federados e non federados cos centros xuvenís salesianos de Siria (en Damasco e Alepo).
Categorías IgrexaEtiquetas oraciónDeixa un comentario
Exercicios espirituais organizados por Apostolado Segrar
Ás portas de Advento, no Seminario Diocesano de Lugo, haberá do 1 ao 3 de decembro, uns exercicios espirituais dirixidos por D. Óscar Bartolomé, salesiano, director do colexio Divina Pastora de Lugo. O tema a tratar será “Chamados a vivir o evanxeo da alegría”. Invítase a participar a toda persoa con inquietudes sobre a súa vida, laicos de parroquias, membros de asociacións e movementos, en definitiva, quen considere que forma parte dunha fraternidade universal.
19:15 Charla: Chamados. A alegría de ser chamados á vida, a alegría de ser cristiáns. Non fuches ti quen me escolleu, fun eu quen chamei
10:00 Oración ao comezo da xornada
10:15 Charla: A miña vida. A alegría de sabernos amados e perdoados por Deus Pai coa nosa historia. Hoxe teño que hospedarme na túa casa
16:30 Charla: Coa samaritana revisamos o pozo da nosa vida para descubrir que con Deus somos máis felices.
18:30 Charla: Benaventuranzas. O evanxeo, unha proposta de felicidade.
20:30 Oración: Agradecer a Deus o seu amor e a súa misericordia na nosa vida
10:00 Oración ao comezo da xornada
10:15 Charla: Mensaxeiros do Deus da Vida e da alegría do evanxeo. A alegría do anuncio.
Categorías DioceseEtiquetas apostolado segrarDeixa un comentario
Encontro diocesano ao inicio do Ano Litúrxico
28/11/2017 por A Nosa Voz
O 4 de decembro terá lugar o Encontro diocesano ao comezo do Ano Litúrxico en Silleda-Corpiño. O encontro desenvolverase do seguinte xeito:
11:00. Acollida, oración e desenvolvemento do tema: “Parroquia, familia que inicia na fe”.
Relator: Alberto Leiva Torreiro. Párroco de San Antonio de Padua de Lugo
Lugar: Salón parroquial, casa rectoral de Silleda
13:00. Celebración penitencial na igrexa parroquial de Silleda
17:00. Eucaristía no Santuario do Corpiño
É unha boa ocasión para atoparse, reflexionar e orar xuntos no Ano Santo Xubilar Mariano do Corpiño. O feito de atoparse sacerdotes e fieis co Bispo, que presidirá o encontro, fai ben, porque axuda a vivir e sentir como Igrexa e coa Igrexa.
A comida será nun restaurante de Silleda e o prezo do menú é de 15 euros; tamén desde Lugo ponse un servizo de autobús, o seu prezo é de dez euros, con saída ás 09:30 da mañá desde a Praza de Bretaña e regreso ao final do encontro.
É necesario apuntarse para a comida e o autobús antes do 1 de decembro (Parroquia da Milagrosa, 982 214 265)
Categorías DioceseEtiquetas Encontro diocesanoDeixa un comentario
Protagonismo dos pobres na súa liberación
27/11/2017 por A Nosa Voz
No artigo anterior, “Pobreza herdada”, lembraba ao Papa Francisco chamando a unir as Xornadas Pontificias nun “Día Mundial dos Pobres” (19-XI-2017), na liña do que ben dicía León Bloy: “a máis tremenda das maldades é a de oprimir aos febles, aos que non poden defenderse”
O compromiso cos pobres, presente na historia da Igrexa, hoxe debe asumir a súa liberación segundo di San Xoán XXIII en Mater et Magistra: “Estamos convencidos, sen embargo, de que os autores principais do desenvolvemento económico, da elevación cultural e do progreso social do campo deben ser os mesmos interesados”. (nº 144).
Cando esta se publicou o cardeal Herrera Oria escribiulle ao Papa dicíndolle que había un erro de tradución, pero o Papa respondeulle que non había erro de tradución, en tal caso sería un erro do Papa (iso lle oín varias veces ao seu amigo persoal Julián G. del Castillo).
Fai anos un mozo, amigo persoal meu, preguntoulle a Jon Sobrino nun coloquio se el estaba de acordo con que os pobres son os protagonistas da súa liberación como dicía o Papa. Contestoulle que “os pobres e máis outros”, que se pode traducir como que os pobres precisan líderes, guieiros… como sosteñen moitos dirixentes e intelectuais.
Defender o protagonismo dos empobrecidos na súa liberación é ensinanza oficial na Doutrina da Igrexa. Ollemos esta clara clave para analizar  todas as realidades económicas dos Estados e Institucións Sociais: “Hai que avaliar as decisións (de política económica) á luz do que fan POR os pobres, do que fan Aos pobres e do que posibilitan que os pobres fagan POR SI mesmos. O criterio moral fundamental para tódalas decisións, políticas e institucións económicas é o seguinte: As mesmas deben estar ó servizo de todos e especialmente ao servizo dos pobres”. (Bispos USA, Xustiza Económica para Todos, nº 24). Lembremos que non é o mesmo permitir ca POSIBILITAR.
Este protagonismo está recoñecido en moitos lugares, por exemplo, nos estatutos da 1ª Internacional: “Considerando que a emancipación dos traballadores ten de ser obra dos traballadores mesmos” (Xenebra, setembro de 1866).
A pobreza non é só material, senón tamén cultural e de illamento das persoas. Por iso a historia do Movemento Obreiro lémbranos o seu berro: “Contra a ignorancia, libros!, e contra a miseria, Asociación!”. Traballar seriamente nestes dous ámbitos é a acción máis importante que podemos realizar para a liberación dos empobrecidos.
A formación, “a elevación cultural” da que falaba Xoán XXIII, é básica nos procesos de liberación humana. Poden axudar a entendelo as palabras de García Lorca na inauguración da biblioteca do seu pobo Fuente Vaqueros-Granada, que comeza coas palabras de Xesús:
“NON SÓ DE PAN VIVE O HOME. Eu, se tivese fame e estivese desvalido na rúa non pediría un pan; senón que pediría MEDIO PAN E UN LIBRO… Ben está que tódolos homes coman, pero que tódolos homes saiban. Que gocen tódolos froitos do espírito humano porque o contrario é convertelos en máquinas ao servizo do Estado, é convertelos en escravos dunha terrible organización social…”. (setembro 1931)
A importancia da Asociación está contida na proposta de Vida Comunitaria que fai a Igrexa, porque cremos nun Deus Trinitario, Comunitario, e somos sociais por natureza. Por iso é de todo lóxico que manifestacións dos obreiros fosen baixo a pancarta: “Asociación ou morte!” (exemplo: Barcelona 3-VII-1855). Nos inicios do Movemento Obreiro tiñan claro que a forza dos pobres é a solidariedade, e a Asociación debe ser a canle organizada da solidariedade.
Para compartir cos empobrecidos o seu proceso de liberación, obriga de xustiza, é necesario atoparse vitalmente e desde a Fe con eles como dicía o Papa Francisco na convocatoria para dita Xornada: “Se realmente queremos atopar a Cristo, é necesario que toquemos o seu corpo no corpo chagado dos pobres, como confirmación da comuñón sacramental recibida na Eucaristía…” (nº 3)
Todos deben recoñecer este protagonismo dos pobres na súa liberación, e especialmente os que traballamos entre eles e con eles, se non queremos facelos dependentes e colonizados. É sabio Bieito XVI ao dicir: “Así como a subsidiariedade (protagonismo da persoa e grupos pequenos) sen a solidariedade desemboca no particularismo social, tamén é certo que a solidariedade sen a subsidiariedade acabaría no asistencialismo que humilla ao necesitado”. (Cáritas in Veritate 58)
Delegado Episcopal de Cáritas
Categorías OpiniónEtiquetas empobrecidosDeixa un comentario
Campaña “Ninguén sen fogar”
24/11/2017 por A Nosa Voz
En 2017 celébranse 25 anos de campaña nos que se aposta de cheo pola dignidade e dereitos de miles de persoas en situación de sen fogar, rostros concretos que nos interpelan e mobilizan para seguir adiante.
Ano tras ano reclámase maior protección social, acceso á saúde, a unha vivenda digna e axeitada, á visibilidade, ao recoñecemento da dignidade e os dereitos das persoas en situación de sen fogar, sempre cunha mensaxe propositiva e posibilitadora que coloca ás persoas no centro da acción e de calquera política das administracións.
Na atención ás persoas sen fogar ampliamos cada vez máis a participación dos afectados nos proxectos destinados a eles e, o que é máis importante, no seu propio proceso de recuperación persoal, cidadanía e acceso a dereitos.
Aínda queda moito por facer. Aproximadamente 40.000 persoas viven en situación de sen fogar en España, dato que crece exponencialmente se falamos de persoas que residen nunha vivenda insegura (3,6 millóns de persoas) ou inaxeitada (5 millóns de persoas).
Cáritas segue insistindo en que “Ninguén Sen Fogar” pode e debe ser unha realidade, e para iso é imprescindible o compromiso común que promove a campaña este ano: Somos persoas. Temos dereitos.
Categorías CáritasEtiquetas persoas sen fogarDeixa un comentario
1 2 … 7 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl gl gl it nl gl gl es gl gl gl it nl gl gl es gl gl gl gl gl gl gl it nl gl gl es gl gl gl gl gl it nl gl gl es gl gl gl pt gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Inicio do curso do Seminario e da catequese
O pasado domingo 17 de setembro tivo lugar no Seminario a presentación do curso académico 2017-2018 que terá por lema E non temas o imposible
Este ano a proposta é que se dea un paso de confianza e que se mire ao presente e ao futuro con ollos de esperanza. Cansos dun mundo que sempre canta as peores accións, invítase a dicir que si a Deus, a asumir o reto que supón deixar a Deus actuar na vida de cada un, a aceptar que El pode facer posible o que a un lle parece imposible.
En fin, invítase a rezar, soñar, arriscar, non pechar portas, abrir a vida, saír ao mundo, ver aos máis pobres.
Pola súa parte, as delegacións de Catequese de Galicia elaboran o material para o curso catequético 2017 – 2018 nas parroquias. Trátase de vivir este labor pastoral no dinamismo e creatividade que requiren os tempos actuais. E tamén manterse en comuñón como catequistas. O lema deste curso é Parroquia, familia que inicia na fe.
O 2 de outubro ás 19h no Seminario será o encontro de inicio de curso dos catequistas
Categorías SeminarioEtiquetas catequese, SeminarioDeixa un comentario
Seminaristas menores de toda España convivirán uns días en Lugo
04/07/2017 por A Nosa Voz
Cada verán, a Comisión de Seminarios da Conferencia Episcopal Española organiza un encontro nacional de seminaristas menores de Bacharelato (1º e 2º de BAC). Trátase duns días de convivencia e actividades lúdicas, retiro espiritual, visitas culturais, formación… A finalidade é fortalecer o camiño dos seminaristas menores nestes cursos importantes do seu proceso formativo e vocacional. Ao mesmo tempo estréitanse os lazos de fraternidade e colaboración entre os seminarios e bríndase aos participantes o coñecemento dunha rexión de España. O encontro nacional de seminaristas de Bacharelato será este ano en Lugo do 9 ó 13 de xullo. No programa de actividades inclúense celebracións da Eucaristía, oracións, rutas pola Cidade do Sacramento, Ribeira Sacra, O Cebreiro e a costa da provincia. Soen participar uns 50 seminaristas menores de toda España.
Categorías SeminarioEtiquetas SeminarioDeixa un comentario
Xornada de Portas Abertas do Seminario Menor
26/04/2017 por A Nosa Voz
O sábado 29 de abril, de 11:30h a 13:30h, o Seminario Menor Diocesano celebra a II Xornada de Portas Abertas deste curso. Está dirixida ás familias e aos rapaces interesados no coñecemento do Seminario Menor, así como a calquera outra persoa desexosa de achegarse a esta realidade diocesana. Será un momento para dar a coñecer a proposta educativa, as instalacións, o funcionamento ordinario da vida académica e comunitaria, alguhas das actividades e proxectos que se realizan ao longo do curso…
A Xornada comezará cun saúdo e presentación na Aula Magna (acceso dende o vestíbulo principal) e logo unha visita ás instalacións do Seminario Menor, con algunhas paradas en sitios puntuais para a explicación dalgunhas das actividades e dos ritmos de funcionamento do Centro. A asistencia é libre, e non é necesario confirmala previamente.
Con esta II Xornada de Porrtas Abertas -despois da I convocada para febreiro- o Seminario quere achegarse ás familias que están nesta época pensando no Centro de ensino para os seus fillos no próximo curso ou máis adiante no tempo, permitindo un coñecemento de primeira man do lugar e do proxecto educativo.
A reserva de praza no Seminario Menor está xa aberta, sendo posible informarse ou cumplimentar o impreso de reserva na Recepción do Seminario Diocesano (Av. Anxo López Pérez, s/n) de luns a venres de 08:30 a 14:00 h. e de 15:30 a 20:30 h.
[Máis información sobre a matrícula]
Categorías SeminarioEtiquetas SeminarioDeixa un comentario
Portas Abertas do Seminario Menor para as familias
01/02/2017 por A Nosa Voz
O sábado 4 de febreiro terá lugar a primeira das dúas xornadas de “Portas Abertas” deste curso, dirixidas ás familias ou outras persoas interesadas en coñecer de cerca o Seminario Menor, a súa proposta educativa, as súas instalacións, o funcionamento ordinario da vida académica e comunitaria… Haberá unha primeira presentación e saúdo no Salón de actos e logo unha visita guiada ás instalacións, coa presentación dalgunhas actividades e proxectos que se realizan ao longo do ano. Finalizarase cun breve aperitivo que sirva tamén para o diálogo cos profesores presentes na xornada e para formular calquera pregunta.
Neste curso 2016-2017 o Seminario Menor iniciou o contacto con Be Education, unha realidade educativa impulsada e sostida polo colexio San Ignacio de Loyola (Torrelodones). Coas innovacións, cambios e ferramentas que se incorporen, contribuirase a unha mellor presentación da identidade e proposta como Seminario.
[O Seminario, onte e hoxe]
Categorías SeminarioEtiquetas educadores, SeminarioDeixa un comentario
Encontro vocacional e xornada de portas abertas do Seminario
18/05/201518/05/2015 por A Nosa Voz
O sábado 23 de maio de 11:00 h a 16:30 h. o Seminario organiza un día de convivencia para monagos e mozos que poidan ser futuros candidatos a seminaristas menores. Será un día no que os seminaristas están no Seminario, de modo que poidan ser eles os anfitrións e os que se encarguen de presentar esta realidade do Seminario aos que participen no encontro. [Inscrición no Encontro Vocacional]
“Portas Abertas” do Seminario Menor para as familias
O mesmo día a partir das 11:30 h. Iníciase unha xornada de “Portas Abertas” para as familias ou outras persoas interesadas en coñecer de cerca o Seminario Menor, a súa proposta educativa, as súas instalacións, o funcionamento ordinario da vida académica e comunitaria… Haberá unha primeira presentación e saúdo no Salón de actos e logo, posteriormente, unha visita guiada ás instalacións, para que o conxunto non se estenda máis aló das dúas horas de duración. A ela poden unirse, pois, tanto familias dos que veñen ao Encontro como outras persoas interesadas.
Categorías SeminarioEtiquetas SeminarioDeixa un comentario
1 2 … 4 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl es gl en gl gl es es en gl es es es gl pt es gl es gl pt en gl es es gl en gl en es en es en en en en es es es

text:
Gastronomía | Tu hotel en O Carballiño
El Pulpo a Feira es la máxima expresión de la gastronomía local, adquiriendo esta villa fama internacional por la forma de elaboración mantenida durante siglos por las familias de pulpeiros que recorrieron y recorren la geografía gallega.
Llámanos ahora al 988 270 550 para poder reservar esta oferta.
32500 Ourense (España) - Ver en mapa
Tel. +34 988 270 550
Que hacer y ver
Thank you for your subscribtion.
Your email format is wrong!
Sad, but we couldn't add you to our mailing list ATM.
También me quiero suscribir al Feed RSS
Copyright 2015 | Aparthotel Arenteiro Tu hotel en O Carballiño.


text:
Turismo Termal | Tu hotel en O Carballiño
Desde nuestro aparthotel podrá acceder a un buen número de localizaciones termales, que están todas muy próximas y con excelentes accesos: Termas de Outariz, A Chabasqueira, Termas de Prexegueiro, Balneario de O Carballiño, Balneario de Cortegada, etc
Llámanos ahora al 988 270 550 para poder reservar esta oferta.
32500 Ourense (España) - Ver en mapa
Tel. +34 988 270 550
Que hacer y ver
Thank you for your subscribtion.
Your email format is wrong!
Sad, but we couldn't add you to our mailing list ATM.
También me quiero suscribir al Feed RSS
Copyright 2015 | Aparthotel Arenteiro Tu hotel en O Carballiño.


text:
Parque Etnográfico de O Arenteiro | Tu hotel en O Carballiño
Este parque está formado por una amplia zona verde, donde confluyen distintos espacios y lugares únicos por los que pasear. Nace del deseo de recuperación de un espacio ubicado a orillas del rio Arenteiro en el que toman especial protagonismo los Muiños do Anxo situados a continuación del tambien recuperado Muiño das Lousas.
Llámanos ahora al 988 270 550 para poder reservar esta oferta.
32500 Ourense (España) - Ver en mapa
Tel. +34 988 270 550
Que hacer y ver
Thank you for your subscribtion.
Your email format is wrong!
Sad, but we couldn't add you to our mailing list ATM.
También me quiero suscribir al Feed RSS
Copyright 2015 | Aparthotel Arenteiro Tu hotel en O Carballiño.


langs: gl es gl en gl gl es es en war es es es gl pt es gl es gl pt en gl es es gl en gl en es en es en en en en es es es

text:
Cultura Castrexa | Tu hotel en O Carballiño
Desde la prehistoria, la zona de O Carballiño estuvo habitada, quedando vestigios numerosos como petroglifos, dólmenes y castros. Desde el Centro de Interpretación da Cultura Castrexa de Galicia, ubicado en el castro de San Cibrán das Lás, se escenifican las claves de la vida y cultura de estos pioneros pobladores.
Llámanos ahora al 988 270 550 para poder reservar esta oferta.
32500 Ourense (España) - Ver en mapa
Tel. +34 988 270 550
Que hacer y ver
Thank you for your subscribtion.
Your email format is wrong!
Sad, but we couldn't add you to our mailing list ATM.
También me quiero suscribir al Feed RSS
Copyright 2015 | Aparthotel Arenteiro Tu hotel en O Carballiño.